Thales Mileetosest (Thalês ho Milêsios; 624 eKr - 546 eKr) oli Sokratese-eelne vanakreeka mõtleja ja üks seitsmest targast.  Teda peetakse esimeseks filosoofiks üldse ja ka esimeseks teadlaseks.    Tema arvamuse järgi oli ürgalgeks ehk algaineks (archē) vesi,  mis on kõige algus ja kõige olemus. Thales püüdis esimesena  seletada füüsilist maailma ja selle nähtusi ratsionaalselt,  mitte mütoloogiliselt, võtmata appi jumalaid.    Thales elas Mileetose linnas Joonias. Tõenäoliselt õppis ta noore mehena Egiptuses. Peaaegu kindlasti oli ta tuttav vanaegiptuse mütoloogia, astronoomia ja matemaatikaga. Just tutvus võõra kultuuriga võis panna teda distantseeruma mütoloogiast.    Thales oli sügav mõju hilisematele vanakreeka mõtlejatele.  Ta oli joonia koolkonna rajaja; Anaximandrost peetakse tema  õpilaseks. Pythagoras olevat noore mehena külastanud Thalest  ning see andnud talle nõu õppida Egiptuses.    Herodotose teatel oli Thales 585 eKr kuningas Alyattes II ajal Meediaga sõdiva Lüüdia leeris ning ennustas päikesevarjutust,  mis tegi sõjale lõpu.    Sisukord    1 Thales kui riigimees  2 Päikesevarjutuse ennustamine  3  Päritolu  4 Elu dateering  5 Egiptuses  6 Geomeetria  7 Muu teaduslik tegevus  8 Äpardus tähtede vaatlemisel  9 Kaval rikastumine  10 Teosed  11 Vesi on ürgalge  12 Maa ujub vee peal  13 Jumalad  14 Thalese kui filosoofi iseloom  15 Diogenes Laertios Thalesest  16 Välislingid